ຫວຽດນາມເຂົ້າຮ່ວມພິທີສະເຫລີມສະຫລອງວັນ ພາສາຝລັ່ງສາກົນ
21 ມີນາ 2015 - 14:48:36
(vovworld)- ເນື່ອງໃນໂອກາດວັນພາສາຝລັ່ງສາກົນ ຄືວັນທີ 19/3, ຕອນຄ່ຳວັນທີ 20/3 ຢູ່ ຮ່າໂນ້ຍ, ກະຊວງການຕ່າງປະເທດຫວຽດນາມ ສົມທົບກັບອົງການພາສາຝລັ່ງ ສາກົນ(OIF) ໄດ້ຈັດຕັ້ງພິທີສະເຫລີມສະຫລອງວັນພາສາຝລັ່ງສາກົນ ຂຶ້ນຢ່າງສົມກຽດ. ກ່າວຄຳເຫັນທີ່ພິທີ, ທ່ານ ຮ່າກີມງອກ, ລັດຖະມົນຕີຊ່ວຍວ່າການກະຊວງການຕ່າງປະເທດຫວຽດນາມ ຕີລາຄາສູງ ໃນຕະຫລອດ 45 ຜ່ານມາ, ປະຊາຄົມບັນດາປະເທດໃຊ້ພາສາຝລັ່ງ ໄດ້ຊຸກຍູ້ຄວາມສາມັກຄີ ແລະ ການຮ່ວມມືລະຫວ່າງບັນດາປະເທດເພື່ອສັນຕິພາບ ແລະ ພັດທະນາ. ຫວຽດນາມ ຍາມໃດກໍຖືເປັນສຳຄັນການພົວພັນຮ່ວມມືກັບປະຊາຄົມບັນດາປະເທດໃຊ້ພາສາຝລັ່ງ, ແມ່ນຄູ່ຮ່ວມມືບຸລິມະສິດ, ແມ່ນປະຊາຄົມສາກົນມີປະສິດທິຜົນເພື່ອໃຫ້ ຫວຽດນາມ ຜັນຂະຫຍາຍແນວທາງການຕ່າງປະເທດເອກະລາດ, ເປັນເຈົ້າຕົນເອງ, ຫລາຍຮູບຫລາຍແບບ, ຫລາຍຝ່າຍ ແລະ ເປັນເຈົ້າການ, ຕັ້ງຫນ້າເຊື່ອມໂຍງເຂົ້າກັບສາກົນ.
ກ່ອນຫນ້ານັ້ນ, ໃນວັນດຽວກັນ ສະຖານທູດ ຫວຽດນາມ ປະຈຳ ກູບາ ພ້ອມດ້ວຍ 14 ອົງການທູຕານຸທູດຂອງບັນດາປະເທດສະມາຊິກ ປະຊາຄົມໃຊ້ພາສາ ຝລັ່ງ ມີສຳນັກງານຢູ່ປະເທດນີ້ ໄດ້ຈັດຕັ້ງສັບປະດາພົວພັນແລກປ່ຽນວັດທະນະທຳສິລະປະຢູ່ ນະຄອນຫລວງ ລາຮາວານ ແລະ ນະຄອນ Santiago. ຄະນະຈັດຕັ້ງສັບປະດາດັ່ງກ່າວ ໄດ້ຈັດຕັ້ງການເຄື່ອນໄຫວຫລາຍຢ່າງຄື: ສາຍຮູບເງົາ, ການສຳມະນາ, ງານວາງສະແດງຮູບພາບ, ແນະນຳຮີດຄອງປະເພນຂອງບັນດາປະເທດໃຊ້ພາສາຝລັ່ງ. ສະຖານທູດ ຫວຽດນາມ ປະຈຳ ກູບາ ໄດ້ແນະນຳໃຫ້ເພື່ອນມິດສາກົນ ບັນດາຊຸດເສື້ອຍາວທີ່ເປັນມູນເຊື້ອຂອງແມ່ຍິງ ຫວຽດນາມ ກໍຄືບັນດາເຍື່ອງອາຫານພິເສດຂອງຫວຽດນາມ.